نشرات “كود” مؤخرا الشهادات ديال ثلاثة د لبنات عايشين المحنة والقهرة في الخليج. هادي الشهادة الرابعة ديال مغربية توفات في الامارات. سناء بن زكور: “كنت كنتمنى نرجع للمغرب في أقرب وقت و نشوف عائلتي وحبابي” المهاجرة المغربية سناء بن زكور عاشت 15 سنة في الإمارات، ولكن بقات شادة فتامغربيت ديالها وعلمات ولادها التقاليد ديال المغرب واخا عمرهم ما عاشو فيه. وقالت المرحومة أنها رغم تواجد الجالية المغربية في بزاف ديال المدن الإماراتية كانت كتفتاقد للأجواء العائلية اللي كتميز بها بلادنا، وكتشتاق للأيام اللي عاشت فيها في المغرب و اللي عمرها تنسا ليها. وأضافت سناء أن دورة أندية العربية للسيدات الشارقة، كانت مناسبة زوينة لاقاتها ببنات وولاد بلادها، ومكناتها من التحدت معاهم على التطور اللي كيعيشو المغرب على جميع المستوايات لاسيما على مستوى حقوق النساء و النهضة اللي كتشهدها “النواعم”. كانت سناء كتدعم فريق الدفاع الحسني الجديدي لكرة الطائرة اللي مثل المغرب في التظاهرة، وخدات صورة مع اللعابة ورئيسة الجامعة الملكية المغربية لكرة الطائرة بشرى حجيج اللي تبادلات معها حتى هي أطراف الحديث على المغرب. وصرحت سناء قبل موتها لكود أنها كانت كنتمنى نرجع للمغرب في أقرب وقت و نشوف عائلتي و حبابي. الوزارة المنتدبة المكلفة بالمغاربة المقيمين بالخارج وشؤون الهجرة قالت أنها اتاصلات بسفارة المغرب في أبوظبي، والقنصلية العامة في دبي، باش يزرّبوا الإجراءات الإدارية اللازمة لنقل الجثت ديال المواطنين المغاربة لي ماتوا اختناقا بالدخان في بمدينة الشارقة الإماراتية. 
شهادات من الامارات2: وحدة من المغربيات الي عايشين فالخليج توفات! وها التصريحات ديالها لكود قبل ماتموت + صور